hu hu hu hu hu hu hu hu hu hu en hu hu hu en hu hu hu pt hu hu hu hu hu en eo en hu hu en en en en hu hu en fa hu de hu hu en hu hu hu hu hu hu hu hu hu hu hu hu hu hu hu hu hu jv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu hu hu hu hu en en en hu hu en hu hu hu en sv hu hu hu hu hu hu hu hu hu hu en hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu fr ru de de en ru en en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz az ku ru bg hbs_lat de el eo es et fa fi fr he hbs_lat hy id it ja lt lv pl pt ro ru hbs_lat sq sv tr fy uz vi zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 22.
Ugrás a navigációhoz Ugrás a kereséshez
Ez a lap vagy szakasz tartalmában elavult, korszerűtlen, frissítésre szorul.
Frissítsd időszerű tartalommal, munkád végeztével pedig távolítsd el ezt a sablont!
Budapest, V. ker., Nádor utca 9.
John Shattuck (2009. augusztus 1. – 2016)
Jehuda Elkana (1999 – 2009. július 31.)[1]
Shalini Randeria (2021. november 8. – )
Alliance of Leading European Universities in Economic and Social Sciences
A Wikimédia Commons tartalmaz Közép-európai Egyetem
Central European University témájú médiaállományokat.
A Közép-európai Egyetem (angol nevén: Central European University, magyarul is használt rövidítése: CEU) az Amerikai Egyesült Államok és Magyarország működési engedélyével és akkreditációjával rendelkező, budapesti központú nemzetközi egyetem. Kisebb kurzusokat kivéve 2019 szeptembere óta Bécsben működik.
A CEU a társadalom- és bölcsészettudomány, a jog, az üzleti élet, a kormányzat, a közpolitika és a kognitív tudományok területén kínál posztgraduális képzést a jövő vezetőinek. Ezt mutatja a nagy számú nemzetközi hallgatói létszám és a világ legjelentősebb egyetemeiről érkező tantestület. A több mint 30 országból érkező közel 300 tanár a CEU-n 7:1-es diák-tanár arányszámot eredményez.[3]
Tanulmányaik során a diákok zöme részesül pénzügyi támogatásban, amibe beletartozik a tandíjmentesség, a különféle kutatói ösztöndíjak, a szállás és az orvosi ellátás támogatása is.
Jelenleg a CEU-nak az öt kontinens mintegy 100 országában, közel 8600 végzett hallgatója él, közülük több miniszter, nagykövet, egyetemi tanár, tudós, kutató, ügyvéd, emberjogi aktivista és vállalatvezető került ki.
A felvételi statisztikák alapján a magyar felsőoktatásban a Közép-európai Egyetemre felvett összes hallgató száma 190 fő.[4]
A Közép-európai Egyetem egy 1989 előtt, Dubrovnikban tartott előadássorozatból fejlődött ki. Itt született meg az alapötlet egy olyan új, nyugati modellen alapuló egyetem létrehozására, amely Európa egykori szocialista országai politikai, társadalmi és gazdasági változásainak elemzésén keresztül elkötelezi magát a nyitott társadalom értékei mellett.[5]
Napjainkra a CEU egy olyan nemzetközileg elismert posztgraduális felsőoktatási intézménnyé vált, amely a közgazdaságtan, a társadalom- és politikatudomány által felvetett kérdések megvitatásának jelentős műhelye. Az egyetem számos szakterületen végez úttörő munkát, például a régióban elsőként indított mesterfokú képzéseket a társadalmi nemek tanulmánya illetve a Környezettudomány és környezetpolitika szakokon. 2009-ben a CEU Politikatudomány tanszéke jobb értékelést kapott, mint az Oxford Egyetemé.
A CEU kiemelt hangsúlyt fektet a nyílt társadalmak fejlesztésére Közép- és Kelet-Európában illetve a volt szovjet utódállamokban egy olyan oktatási rendszeren keresztül, amely módszeresen támogatja az átfogó és összehasonlító elemzés eredményeként született gondolatok és közpolitikai kezdeményezések kidolgozását. Válaszolva a demokrácia elterjedésére a régióban és azon túl, az egyetem nemcsak érdeklődési körét, de ösztöndíjprogramjait is kiterjesztette a világ egyes fejlődésben lévő területeire.
2007. október 14-ig Soros György volt az egyetem kuratóriumának elnöke. Utóda Leon Botstein (a New York állambeli Bard College elnöke), aki kétéves időtartamra való megválasztásáig a kuratórium alelnöki posztját töltötte be. Soros György örökös CEU-kurátor és a kuratórium tiszteletbeli elnöke. 2009. augusztus 1-jén az emberi jogi szakjogász és jogtudós, John Shattuck váltotta Yehuda Elkanát a rektori székben. 2016. augusztus 1-jétől az egyetem elnök-rektora Michael Ignatieff.
Budapesten, az V. kerületben, a Nádor utca és az Október 6. utca között, több épületből álló kampuszon 1995-ben kezdődött el a oktatás.[6] A Nádor utca 15. szám alatt 2016-ben adták át az új központi épületet.[7]
Tiltakozások 2017. április 2-án a Fővám téren
Bővebben: Magyarországi tiltakozások 2017 tavaszán
2017. április 4-én a magyar parlament egy kivételesen sürgős eljárásban[8] 123 igen és 38 nem szavazattal elfogadott egy törvénymódosítást, ami kimondja, hogy külföldi egyetem akkor folytathat Magyarországon oktatási tevékenységet, ha a működéséről kormányközi megállapodás született és a székhelye szerinti országban is ténylegesen felsőoktatási képzést folytat.[9] Bár a törvénymódosítás 28 Magyarországon működő intézményt érint, a módosítások túlnyomó része a CEU-ra vonatkozó hátrányos elemeket tartalmaz,[8] ezért a sajtó lex CEU-nak nevezi a törvényt, mely 2019. január 1-től ellehetetleníti az egyetem működését. Jóllehet a hivatkozott jogszabály csupán az Egyesült Államok-beli oklevelek kiadását kötötte a fenti feltételekhez, vagyis magyar diploma kiadására az intézmény továbbra is jogosult lett volna, e megkötés oly jelentős mértékben csökkentette az egyetem vonzerejét, hogy annak magyarországi működése gyakorlatilag ellehetetlenült.
A törvénymódosítás ellen 2017. április 2-án[10] és 4-én[11] tüntetések szerveződtek, illetve nemzetközi tiltakozáshullám indult meg.[12][13] Az Amerikai Egyesült Államok külügyminisztériuma nyilatkozatban közölte, hogy az államszövetség alkotmánya szerint viszont az ilyen jellegű megállapodások az egyes tagállamok hatáskörébe tartoznak. A nyilatkozatot a magyar külügyminisztérium értetlenül fogadta, és kinyilvánította, hogy ennek ellenére kizárólag a legmagasabb szintű tárgyalásokra hajlandó.[14]
Az Európai Bizottság 2017. április 26-án figyelmeztető levelet küldött a kormánynak.[15] Ez a kötelezettségszegési eljárás első lépése. A bizottság szerint túlzott korlátozásnak számít, hogy anyaországi tevékenységet is előírnak az intézménynek. A fenti megkötések a Kereskedelmi Világszervezet szabályaival is ütköznek, amiért majd az EU-nak kell számot adnia a világszervezet előtt.
Az Európai Parlament 2017. május 17-én hozott határozatot az első Sargentini-jelentésről (pontosabban: a jelentés első, még indokok nélküli változatáról), mely kitér a CEU ügyére is, és felszólítja a magyar kormányt, hogy „állapodjék meg az amerikai hatóságokkal a CEU ügyében, hogy az egyetem továbbra is szabadon működhessék Budapesten.”[16]
Az CEU kampuszt létesített New York államban a Bard College-dzsal(en) 2017 nyarán kötött megállapodást követően, hogy meg tudjon felelni az új magyar oktatási törvénynek. Az új oktatási helyszínt New York Állam Oktatási Minisztériuma és a Middle States Commission on Higher Education(en) (egy elismert amerikai akkreditáló szervezet) is jóváhagyta.[17]
A legutolsó legmagasabb szintű egyeztetés a magyar és New York állam között 2018. április 13-án volt,.[18]
Az Európai Parlament Kulturális bizottsága 2018. május 16-án fogadott el állásfoglalást, mely a Sargentini-jelentés második, indokolt változatának egyik melléklete. A CEU-ra vonatkozó rész: (a Kulturális bizottság) üdvözli, hogy a magyar hatóságok 2018. április 13-án az Egyesült Államok New York tagállamába látogattak, hogy eloszlassák a magyar kormány CEU-val szembeni aggályait; fájlalja ugyanakkor, hogy a magyar kormány és a CEU székhelye szerinti ország kormánya közötti együttműködési megállapodást továbbra sem írták alá és nem ratifikálták, noha a magyar hatóságok a látogatás során megerősítették, hogy a CEU immár megfelel a „Lex CEU” követelményeinek; felszólítja ezért a magyar kormányt, hogy a blokkoló politikával felhagyva kösse meg a CEU-ról szóló, New York állammal már megtárgyalt együttműködési megállapodást annak érdekében, hogy az egyetem zökkenőmentesen folytathassa tevékenységét. A Sargentini-jelentést 2018. szeptember 12-én fogadta el az Európai Parlament.
Ha 2018. december 1-ig nincs kormányaláírás, 2019. szeptember 1-től minden amerikai akkreditálású képzés Bécsbe költözik – jelentette be a CEU-n Michael Ignatieff rektor 2018. október végén.[19]
A CEU 2019 szeptemberétől tevékenységét Bécsbe helyezte át, Magyarországon csak a kifutó évfolyamok maradtak. A tanári kar túlnyomó többsége - ideértve a magyar nemzetiségű oktatók szinte mindegyikét is, és a tanév kezdetétől Bécsben folytatta munkáját.
2020 októberében az Európai Unió Bírósága a kötelezettségszegési eljárásban döntött arról a 2017-es törvénymódosításról (lex CEU, a nemzeti felsőoktatásról szóló 2011. évi CCIV. törvény módosítása), amely miatt az egyetemnek Bécsbe kellett költöznie. A bíróság szerint az a követelmény, hogy a származási állammal nemzetközi szerződésre van szükség, és hogy az intézmények az anyaországukban is nyújtani kell képzést, sérti az EU Alapjogi Chartáját, mert ezek aránytalanul korlátozzák az oktatási intézmények alapítására/működtetésére vonatkozó, valamint a tudomány szabadságjogait. Sérti továbbá a Kereskedelmi Világszervezet szolgáltatások kereskedelméről szóló általános egyezményét (GATS, General Agreement on Trade in Services), mert a belföldi és külföldi szolgáltatók között különbséget tesz, nem egyenlő módon bánik velük. A döntés értelmében a magyar kormánynak vissza kell vonnia a törvény ezen részeit.[20]
Nemzetközi kapcsolatok és európai tanulmányok
Szociológia és szociális antropológia
MA képzések: Central European History; Economic and Legal Studies; Gender Studies; Human Rights; International Relations and European Studies; Medieval Studies; Nationalism Studies; Philosophy; Political Science; Public Policy; Sociology and Social Anthropology
MS program: Environmental Sciences and Policy
LLM képzés: Comparative Constitutional Law; Economic and Legal Studies; Human Rights; International Business Law
Üzleti képzések: Transnational Master's of Business Administration (MBA); International Executive MBA (18 hónapos program)
MA képzések: Critical Gender Studies; Economic Policy in Global Markets; Environmental Sciences, Policy and Management (MESPOM, Erasmus Mundus); Economics; Historical Studies; Philosophy; Political Science; Public Policy (Erasmus Mundus program), Sociology and Social Anthropology; Women's and Gender Studies (GEMMA, Erasmus Mundus); Women's and Gender History (MATILDA, Erasmus program)
MSc képzés: Applied Mathematics
Üzleti képzések: Executive MBA (International Master's in Management)
PhD: Cognitive Science, Comparative Gender Studies; Comparative History of Central, Southeastern and Eastern Europe; Economics; Environmental Sciences and Policy; Mathematics and its Applications; Medieval Studies; Philosophy; Political Science; Sociology and Social Anthropology; Network Science
Doctor of Juridical Sciences (SJD)
A CEU-t hét képzési területen is a világ legjobb felsőoktatási intézményei közé sorolta a Quacquarelli Symonds 2017-es tematikus felsőoktatási rangsora.[21]
A Figyelő c. folyóirat 2018/15. számában[22] listát közölt a Soros György által állítólag pénzelt, illetve befolyásolt személyekről. Egy, ezen a listán szereplő középkorkutató szerint az összeállításnak abban a részében, mely a CEU tanárait sorolja fel, a Wikipédia e szócikkének gyűjteményét használta fel a szerző. Vélekedése szerint azért kerülhettek a listába több évtizede elhunyt személyek, mert az itt szereplő listában a Figyelő cikkének megjelenésekor még nem voltak feltüntetve a felsorolt oktatók életrajzi adatai, így az újságíró élőnek hitte valamennyi személyt.[23]
Shlomo Avineri (1933-) politikatudomány, filozófia
Balázs Péter (1941-) volt magyar külügyminiszter; nemzetközi kapcsolatok
Barabási Albert László (1967-) hálózatkutató
Bodnár Judit (1963-) szociológus
Bodnár M. István (1958-) filozófus
Bokros Lajos (1954-) volt magyar pénzügyminiszter; közgazdaságtan
Boytha György (1929-2010) jog
Csaba László (1954-) közgazdaságtan
Cole Durham (1948-) jog
Allen Feldman kulturális antropológia
Enyedi Zsolt (1967-) politikatudomány
Ernest Gellner (1925-1995) filozófia
Farkas Katalin (1970-) filozófia
Patrick J. Geary[24] (1948-) történelem
Geréby György (1957-) filozófus, filozófiatörténész
Gerő András (1952-) történelem
Herbert Gintis (1940-) közgazdaságtan
Hanák Péter (1921-1997) történelem
Donald L. Horowitz (1939-) jog és politikatudomány
Julius Horvath (1955-) közgazdaságtan
Don Kalb (1959-) szociológia, szociális antropológia
Karády Viktor (1936) franciaországi magyar szociológus, társadalomtörténész, az MTA tagja
Kis János (1943-) politikatudomány, filozófia
Kontler László (1959-) történész
Klaniczay Gábor (1950-) történelem
John Doyle Klier (1944-2007) történelem
Kornai János (1928-) közgazdaságtan
Tijana Krstić (1975-) történész
Will Kymlicka (1962-) filozófia
Laszlovszky József (1954-) régész
Michael Laurence Miller (1969-) nacionalizmus tanulmányok
Vlad Naumescu (1977-) vallásantropológus
Wiktor Osiatynski (1945-2017) jog
Anton Pelinka (1941-) politikatudomány
Perczel István (1957-) történész, vallástörténész
Steven Plaut (1951-2017) nemzetközi kapcsolatok, politikatudomány
Prem Kumar Rajaram szociológus
Alfred J. Rieber (1931-) történelem
Howard Robinson (1945-) filozófia
Michael Roes (1960-) filozófia, antropológia
Jacek Rostowski (1951-) volt lengyel pénzügyminiszter
Sajó András (1949-) jog
Tóth István György (1956-2005) történész
Ürge-Vorsatz Diána (1968-) klímakutató, az IPCC magyar tagja
Carsten Wilke (1962-) történész, vallástudós
Várady Tibor (1939-) volt jugoszláv igazságügyminiszter; jog
Susan Zimmermann (1960-) történész
Bővebben: A Közép-európai Egyetem híres személyeinek listája
Anna Brzezińska lengyel fantasyíró
Ruxandra Cesereanu román költő
Srđan Cvijić szerb politológus
Romaniţa Iordache román emberjogi aktivista
Járóka Lívia, az Európai Parlament magyar tagja
Monica Macovei román politikus
Mailis Reps észt oktatási miniszter
Magyari Tivadar romániai magyar egyetemvezető, rektorhelyettes, a Magyar Felsőoktatási Akkreditációs Bizottság (MAB) nemzetközi szakértője
Giorgi Margvelasvili grúz politikus, Grúzia elnöke 2013-tól
Kovács Zoltán történész, politikus, Magyarország kormányának nemzetközi szóvivője
Kumin Ferenc New York-i főkonzul
CEU Érdemérem – az olyan dolgozóknak, tisztségviselőknek, akik legalább egy évtizede segítik a CEU-t.
↑ Elhunyt a CEU korábbi rektora (magyar nyelven). (Hozzáférés: 2022. július 5.)
↑ Learned Society of the Czech Republic (angol nyelven). (Hozzáférés: 2017. április 2.)
↑ Ceu.hu. [2010. február 16-i dátummal az eredetiből archiválva]. (Hozzáférés: 2010. május 13.)
↑ Felvi.hu - Elmúlt évek statisztikái (2001/Á-2017/K). www.felvi.hu. [2017. április 7-i dátummal az eredetiből archiválva]. (Hozzáférés: 2017. április 6.)
↑ Történet (angolul). [2010. április 11-i dátummal az eredetiből archiválva]. (Hozzáférés: 2010. május 13.)
↑ A Közép-európai Egyetemről - Közép-európai Egyetem hivatalos honlap
↑ Megnyílt a CEU új belvárosi épülete - Portfolio.hu, 2016.09.15.
↑ a b https://index.hu/belfold/2017/04/04/villamgyorsan_megszavaztak_a_ceu-torvenyt/
↑ 2017. évi XXV. törvény a nemzeti felsőoktatásról szóló 2011. évi CCIV. törvény módosításáról - Magyar Közlöny 2017. 53. szám, 2017. április 10.
↑ . Népszava. [2017. április 5-i dátummal az eredetiből archiválva].
↑ [1] Archiválva 2017. április 1-i dátummal a Wayback Machine-ben A Washington Post cikke (angol)
↑ [2] Írás a Magyar Nemzet Online oldalon
↑ Eljárás indul a lex CEU miatt Brüsszelben. hvg.hu (2018. ápr. 26.)
↑ Bevetné a legszigorúbb büntetést Magyarország ellen az EP. hvg.hu (2017. máj. 17.)
↑ Képzések az Egyesült Államokban. CEU (Hozzáférés: 2018. nov. 18.)
↑ Kerner Zsolt: A CEU bezárásával a kormány már csak saját magát szívathatja meg. 24.hu (2018. aug. 31.)
↑ Patrick Kingsley: On the Surface, Hungary Is a Democracy. But What Lies Underneath?. The New York Times, 2018. december 25. (Hozzáférés: 2018. december 27.)
↑ Európai Bíróság: Uniós jogot sért a lex CEU. telex.hu, 2020. október 6.
↑ Itt a friss egyetemi rangsor: tarolt a nemzetközi listákon a CEU
↑ Csanády András: A spekuláns emberei.  Figyelő,  15. sz. (2018. ápr. 12.)
↑ Perczel István: Túlvilági ügynökök vagy lusta újságírók? Index.hu (2018. ápr. 16.) (Hozzáférés: 2018. ápr. 16.)
↑ Patrick J. Geary. Institute for Advanced Study, Princeton, USA
Kerner Zsolt – Szász Zsófia: Ezért kell valójában költöznie a CEU-nak. 24.hu (2018. nov. 9.) (videó)
Jelentés a Tanácsot az Európai Unióról szóló szerződés 7. cikke (1) bekezdésének megfelelően az Unió alapértékeinek Magyarország általi súlyos megsértése egyértelmű veszélyének megállapítására felszólító javaslatról (2017/2131(INL)). Európa Parlament (2018. júl. 4.) A (második) Sargentini-jelentés szövege.
Molnár Zoltán: Megszületett a nagy megegyezés a CEU-ról. 24.hu (2017. okt. 17.)
Korompay Csilla: Bécsben terjeszkedik a CEU: Csak kisebb képzéseket indít a Soros-egyetem Ausztriában, a budapesti campus az államközi szerződésre vár. magyarhirlap.hu (2018. ápr. 12.)
2018. november 24. Megtelt a Kossuth tér az oktatás szabadságáért tüntető tömeggel. merce.hu (2018. nov. 24.)
2018. november 16. Budapesten és néhány más európai városban. Újra a CEU-ért tüntettek Budapesten. hvg.hu (2018. nov. 16.), Tüntetés a CEU-ért. hu.euronews.com (2018. nov. 15.)
2018. november 14. Sztrájknapot hirdettek az ELTE társadalomtudományi karán, CEU-s és corvinusos diákok is csatlakoztak. starthirek.hu (2018. nov. 14.) (Hozzáférés: 2018. nov. 18.) arch
2018. november 7. Szolidaritási tüntetés a CEU mellett. www.facebook.com (2018. nov. 7.)
2018. október 27. Több százan tüntettek tegnap a CEU mellett - nem ez lesz az utolsó. eduline.hu (2018. okt. 27.)
2018. április 14. Mizsur András: Megfér egymás mellett a CEU és a Kárpátia, ha Orbán leváltása a cél. abcug.hu (2018. ápr. 14.)
A CEU Bécsbe költözéséről tárgyalt Soros György és Sebastian Kurz. 444.hu (2018. nov. 19.) Ausztria kapva kap az alkalmon, hogy a közép-kelet-európai régió egyik legmagasabban jegyzett, rengeteg kutatási forrást és erős nemzetközi kutatói hálózatot fenntartó egyeteme hozzájuk költözne.
A CEU mester és doktori képzései
Budapesti Corvinus Egyetem (Budapest, Székesfehérvár)
Óbudai Egyetem (Budapest, Székesfehérvár)
Színház- és Filmművészeti Egyetem
Budapesti Műszaki és Gazdaságtudományi Egyetem
Eötvös Loránd Tudományegyetem (Budapest, Szombathely)
Liszt Ferenc Zeneművészeti Egyetem
Nemzeti Közszolgálati Egyetem (Budapest, Baja)
Károli Gáspár Református Egyetem (Budapest, Nagykőrös)
Országos Rabbiképző – Zsidó Egyetem
Pázmány Péter Katolikus Egyetem (Budapest, Esztergom)
Andrássy Gyula Budapesti Német Nyelvű Egyetem
Budapesti Metropolitan Egyetem (Budapest, Hódmezővásárhely)
Debreceni Egyetem (Debrecen, Hajdúböszörmény, Nyíregyháza, Szolnok)
Magyar Agrár- és Élettudományi Egyetem (Gödöllő, Budapest, Gyöngyös, Kaposvár, Keszthely)
Neumann János Egyetem (Kecskemét)
Pannon Egyetem (Veszprém, Kőszeg, Nagykanizsa, Zalaegerszeg)
Pécsi Tudományegyetem (Pécs, Szekszárd)
Széchenyi István Egyetem (Győr, Mosonmagyaróvár)
Szegedi Tudományegyetem (Szeged, Hódmezővásárhely)
Debreceni Református Hittudományi Egyetem
Eszterházy Károly Katolikus Egyetem (Eger, Jászberény)
Gál Ferenc Egyetem (Szeged, Békéscsaba, Gyula, Szarvas)
Edutus Egyetem (Tatabánya, Budapest)
Kodolányi János Egyetem (Székesfehérvár, Budapest, Orosháza)
zárójelben a campusok, több campus esetén az első az egyetem székhelye
ISNI: 0000 0001 2149 6445
A lap eredeti címe: „https://hu.wikipedia.org/w/index.php?title=Közép-európai_Egyetem&oldid=24949096”
Wikidata koordinátákat használó lapok
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 22., 20:59
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.